Diari Oficial de la Generalitat Valenciana


Sumari del DOGV 3600, del 08-10-1999 (1999/8353)

Informació pública de l'edicte relatiu a l'aprovació de les bases i convocatòria de les proves selectives per a la provisió d'un lloc d'agent de desenvolupament local com a personal laboral fix (oferta pública d'ocupació 1998).
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3600

Data del DOGV
:   08-10-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/8353


Organisme emissor
:   Ajuntament de Torrevieja

Tipus de document
:   Anunci

Informació pública de l'edicte relatiu a l'aprovació de les bases i convocatòria de les proves selectives per a la provisió d'un lloc d'agent de desenvolupament local com a personal laboral fix (oferta pública d'ocupació 1998). [1999/S8353]
  
Pedro Ángel Hernández Mateo, alcalde president de l'Ajuntament de Torrevieja (Alacant), fa saber:
  
Que aquesta Alcaldia mitjançant Decret dictat amb data 8 de juny de 1999, va resoldre aprovar les bases i la convocatòria de proves selectives per a proveir un lloc d'agent de desenvolupament local, com a personal laboral fix, vacant en la plantilla de personal d'aquest ajuntament i inclòs en l'oferta pública d'ocupació corresponent a l'any 1998, les quals es transcriuen íntegres tot seguit:
  
Bases i convocatòria de proves selectives per a proveir un lloc d'agent de desenvolupament local, amb caràcter de personal laboral fix.
  
1. Objecte de la convocatòria
  
1.1 L'objecte d'aquesta convocatòria de proves selectives, és la provisió d'un lloc d'agent de desenvolupament local, amb caràcter de personal laboral fix, vacant en la plantilla d'aquest ajuntament i inclòs en l'oferta pública d'ocupació de 1998.
  
1.2 El lloc d'agent de desenvolupament local està dotat amb les retribucions assenyalades en el Conveni Col·lectiu del personal laboral d'aquest Ajuntament.
  
1.3 La provisió del lloc d'aquesta convocatòria, s'efectuarà mitjançant el sistema d'oposició lliure.
  
2. Condicions dels aspirants
  
2.1 Per a prendre part en aquesta oposició, els aspirants hauran de reunir les condicions següents:
  
a) Ser espanyol o nacional d'un de la resta dels estats membres de la Unió Europea o d'aquells estats als quals els siga d'aplicació la lliure circulació de treballadors, en els termes previstos en la llei estatal que regule aquesta matèria.
  
b) Tindre complits 18 anys d'edat, i no excedir d'aquella en què falten menys de 10 anys per a la jubilació forçosa per edat.
  
c) Estar en possessió del títol de Llicenciat en Dret.
  
d) No patir cap malaltia o defecte físic que impedesquen l'exercici de les corresponents funcions.
  
e) No haver estat separat mitjançant expedient disciplinari del servei a l'estat o a l'administració autònoma o local, ni trobar-se inhabilitat per a l'exercici de les funcions públiques.
  
2.2 Els aspirants hauran d'acomplir totes les condicions enumerades l'últim dia en què finalitze el termini de presentació d'instàncies, excepció feta de les detallades en la lletra e), que s'haurà de referir al moment de terminació de les proves selectives amb la publicació de la llista d'aprovats.
  
3. Instàncies
  
3.1 Les instàncies sol·licitant prendre part en les proves selectives convocades, es dirigiran al senyor alcalde president de l'ajuntament, acompanyades del justificant d'haver ingressat en la Depositaria Municipal la quantitat de 2.000 pessetes en concepte de drets d'examen.
  
3.2 Es presentaran dins del termini de 20 dies naturals, comptadors a partir de l'endemà de la publicació de l'anunci d'aquesta convocatòria en el Boletín Oficial del Estado, en el Registre General d'aquest ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3 Els sol·licitants manifestaran en les seues instàncies que reuneixen totes i cadascuna de les condicions exigides en la base segona referides a la data en què finalitze el termini de presentació d'aquestes, i que es comprometen a prestar el jurament o promesa previst en el Reial Decret 707/1979.
  
4. Admissió d'aspirants
  
4.1 Finalitzat el termini de presentació d'instàncies, la presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província d'Alacant, i s'exposarà en el tauler d'edictes de la corporació, i es concedirà un termini de 15 dies per a reclamacions, d'acord amb el que disposa l'article 122 de la Llei 30/1992. En cas d'haver-hi reclamacions, aquestes seran acceptades o rebutjades en la resolució per la qual s'aprove la llista definitiva, que es publicarà en la forma indicada.
  
4.2 Tot l'anterior s'entén sense perjudici del que disposa l'article 71 de la Llei 30/1992, de 26 de novembre.
  
5. Tribunal qualificador
  
5.1 El tribunal qualificador estarà constituït de la manera següent:
  
President: l'alcalde president, o membre de la corporació en qui delegue.
  
Vocals: Un representant del Consell de la Comunitat Autònoma Valenciana. Un representant del professorat oficial. Un funcionari de carrera designat per la Comissió Municipal de Govern. El cap del servei respectiu, o si hi manca, un tècnic designat per la corporació. Un representant designat pel Comité del Personal Laboral d'aquest Ajuntament.
  
Secretari: El de la corporació o funcionari en qui delegue, amb veu i vot.
  
5.2 La designació dels membres del tribunal, titulars i suplents, es farà pública en el Butlletí Oficial de la Província d'Alacant i en el tauler d'edictes de la corporació.
  
5.3 El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4 Els membres del tribunal s'hauran d'abstenir de formar part d'aquest, quan concórreguen les circumstàncies previstes en l'article 28 de la Llei 30/1992, i en l'article 13.2 del Reial Decret 364/1995, de 10 de març.
  
5.5 Els aspirants podran recusar els membres del tribunal en els termes establits en l'article 29 de la Llei 30/1992.
  
5.6 El tribunal no podrà aprovar ni declarar que han superat les proves selectives un nombre d'opositors superior al de la plaça convocada.
  
5.7 El tribunal podrà disposar la incorporació als seus treballs d'assessors especialistes per a la celebració de les proves en els termes previstos en el Reial Decret 364/1995, de 10 de març.
  
5.8 El tribunal es classifica en la categoria primera als efectes establits en la resolució de 22 de març de 1993, i percepció de les assistències que corresponguen als seus membres.
  
5.9 Les tres cinquenes parts dels membres del tribunal, hauran de tenir coneixement escrit i oral del valencià, segons es dispose en l'article únic de l'ordre de 17 de juliol de 1989, de la Conselleria d'Administració Pública de la Generalitat Valenciana.
  
5.10 El tribunal podrà disposar de la incorporació a aquesta convocatòria d'assessors especialistes que asseguren la possibilitat de realitzar totes les proves en valencià, segons es dispose en l'article únic de l'ordre de 17 de juliol de 1989, de la Conselleria d'Administració Pública de la Generalitat Valenciana.
  
5.11 La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala de la qual es tracte, segons disposa el Reial Decret 364/1995, de 10 de març.
  
6. Desenvolupament i publicitat de les proves
  
6.1 Les bases, una vegada aprovades pel Ple de l'Ajuntament, es publicaran íntegres en el Butlletí Oficial de la Província d'Alacant i en el Diari Oficial de la Generalitat Valenciana; l'anunci extret de la convocatòria es publicarà també en el Boletín Oficial del Estado.
  
6.2 Tots els anuncis de tràmits posteriors es publicaran en el Butlletí Oficial de la Província d'Alacant, tal i com es concreta en els distints epígrafs d'aquestes bases i llevat del que disposa l'apartat 6.5 següent.
  
L'anunci de la convocatòria, les bases i tots els altres anuncis relatius al desenvolupament d'aquestes proves es publicaran també en el tauler d'anuncis de l'ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
6.3 Els exercicis de les proves no podran començar fins a transcorreguts dos mesos des de la data en què aparega publicat l'anunci de la convocatòria en el Boletín Oficial del Estado.
  
6.4. Llevat l'anterior, el començament del primer exercici, s'anunciarà sols en el Butlletí Oficial de la Província d'Alacant amb 15 dies d'antelació com a mínim, i expressarà l'anunci el dia, hora i lloc en què haurà de celebrar-se.
  
6.5 El començament de la resta d'exercicis s'anunciarà sols en el tauler d'anuncis de l'ajuntament i en el local on s'haja celebrat la prova precedent; entre la celebració d'un i altre exercici haurà de transcórrer un termini mínim de 48 hores i l'anunci es publicarà amb una antelació mínima de 24 hores.
  
6.6 Els opositors seran convocats pera a cada exercici en crida única, llevat casos de força major, degudament justificats i apreciats lliurement pel tribunal.
  
6.7 L'ordre d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig celebrat a aquests efectes.
  
7. Sistema de selecció
  
La selecció dels aspirants es durà a cap mitjançant oposició lliure, que constarà de quatre exercicis de caràcter obligatori i eliminatori.
  
7.1 Primer exercici
  
Consistirà en desenvolupar per escrit dos temes extrets a la sort, dels que figuren en l'annex I, tot això durant un temps màxim de dues hores.
  
7.2 Segon exercici
  
Consistirà en desenvolupar per escrit tres temes extrets a la sort, dels quals figuren en l'annex II, tot això durant un temps màxim de dues hores i trenta minuts.
  
7.3 Tercer exercici
  
Consistirà en desenvolupar per escrit un tema extret a la sort, dels quals figuren en l'annex III, tot això durant un temps màxim d'una hora.
  
7.4 Quart exercici
  
Consistirà en redactar un informe o fer un estudi sobre un supòsit relatiu a tasques que plantejarà el tribunal immediatament abans del començament de l'exercici, la realització del qual li correspon i comprén entre les matèries de l'annex II.
  
8. Qualificació
  
8.1 Els membres del tribunal qualificaran cadascun dels exercicis d'aquesta oposició amb una puntuació de 0 a 10 punts, i seran eliminats els aspirants que no aconseguisquen un mínim de 5 punts en cadascun d'aquests.
  
8.2 Les qualificacions s'adoptaran sumant les atorgades pels distints membres del tribunal i dividint el total pels nombre d'assistents d'aquell.
  
8.3 La qualificació es farà pública en el mateix dia en què s'acorde, i serà exposada en el tauler d'anuncis de l'ajuntament i en el local on s'haja celebrat la prova respectiva.
  
8.4 El tribunal farà pública la relació dels aprovats, que no podran superar el nombre de places convocades, que n'és una.
  
9. Relació d'aprovats, presentació de documents i contractació
  
9.1 Finalitzada la qualificació dels aspirants, el tribunal publicarà la llista amb l'aprovat i l'elevarà a l'autoritat competent per a formalitzar el corresponent contracte de treball, amb caràcter de personal laboral fix.
  
9.2 L'aspirant que haja aprovat presentarà en la Secretaria General de l'ajuntament, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en l'oposició s'exigeixen en la base segona, a saber:
  
a) Certificat de naixement, que podrà suplir amb la fotocòpia del seu document nacional d'identitat (aquest últim s'haurà de presentar acompanyat de l'original per a la seua compulsa).
  
b) Còpia autenticada o fotocòpia (que s'haurà de presentar acompanyada d'original per a la seua compulsa) del títol que posseesca, d'entre els exigits en l'apartat 2.1.c, o justificant d'haver pagat els drets per a la seua expedició. Si aquests documents estigueren expedits després de la data en què va expirar el termini de presentació d'instàncies, hauran de justificar el moment en què acabaren els seus estudis.
  
c) Certificat acreditatiu de no patir cap malaltia o defecte físic que impossibilite el normal exercici de la funció. Aquest certificat haurà de ser expedit pel Servei Territorial de Sanitat d'Alacant.
  
d) Declaració de no haver estat separat, per expedient disciplinari, del servei a l'estat o a l'administració autònoma o local, ni trobar-se inhabilitat per a l'exercici de funcions públiques, acompanyada de Certificat del Registre Central de Condemnats i Rebels, i declaració de conducta, segons la Llei 68/1980, d'1 de desembre, tot això amb referència a la data d'acabament dels exàmens.
  
e) Declaració jurada de no trobar-se incurs en causa d'incapacitat específica prevista en la legislació vigent i que faria nul el seu nomenament d'acord amb el que estableix el Reial Decret Legislatiu 781/1986, de 18 d'abril.
  
Qui tinguera la condició de funcionari públic o personal laboral al servei de les administracions públiques, estarà exempt de justificar documentalment les condicions i requisits ja demostrats per a obtenir l'anterior nomenament, i haurà de presentar el certificat del ministeri, comunitat autònoma, corporació local i organisme públic del qual depén, i acreditarà la seua condició i quantes circumstàncies consten en el seu expedient personal.
  
Qui dins del termini indicat i llevat causes de força major, no presentara la documentació, o de l'examen d'aquesta es deduïra que manca d'algun dels requisits assenyalats en la base segona, no podrà ser contractat, i quedaran anul·lades totes les seues actuacions, sense perjudici de les responsabilitats en què pogueren haver incorregut per falsedat en la instància.
  
10. Nomenament i contractació
  
10.1 El tribunal esmentat en el punt 5.1 anterior, elevarà proposta de nomenament en favor de l'opositor aprovat, i l'òrgan competent de l'ajuntament durà a cap la corresponent contractació del proposat com a agent de desenvolupament local, amb caràcter de personal laboral fix.
  
11. Incidències
  
11.1 El tribunal queda facultat per a resoldre els dubtes que es presenten i prendre els acords necessaris per al bon funcionament de l'oposició en tot allò no previst en aquestes bases.
  
11.2 La convocatòria, les seues bases i tots els actes administratius que es deriven d'aquesta i de l'actuació del tribunal, podran ser impugnats pels interessats, en els casos i en la forma establida en la Llei 30/1992, de Règim Jurídic de les Administracions Públiques i del Procediment Administratiu Comú.
  
12. Legislació aplicable
  
En tot allò no previst en aquestes bases s'establirà el que preveu la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 781/1986, de 18 d'abril; Reial Decret 2.223/1985, de 19 de desembre; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana i altres disposicions complementàries vigents.
  
Annex I
  
1. La Constitució Espanyola de 1978. Principis generals.
  
2. L'estat. Concepte. Elements. Formes d'estat.
  
3. Organització territorial de l'estat. Els estatuts d'autonomia: El seu significat.
  
4. Drets i deures fonamentals dels espanyols.
  
5. La monarquia. Teoria general. La corona en la Constitució Espanyola.
  
6. El poder legislatiu. Teoria general. Les corts generals.
  
7. El règim local espanyol. Principis constitucionals.
  
8. El municipi. El terme municipal. La població. L'empadronament.
  
9. Organització municipal. Competències.
  
10. Hisendes locals: Classificació dels ingressos. Ordenances fiscals.
  
11. L'administració pública en l'ordenament juridicoespanyol. La personalitat jurídica de l'administració pública. Classes d'administracions públiques.
  
12. Principis d'actuació de l'administració pública. Eficàcia, jerarquia, descentralització, desconcentració i coordinació.
  
13. Sotmetiment de l'administració a la llei i al dret. Fonts del dret públic. La llei: classes de lleis.
  
14. L'administrat. Concepte i classes. La capacitat de l'administrat i les causes modificatives. Col·laboració i participació dels ciutadans en l'administració.
  
15. El reglament: concepte i classes. Procediment d'elaboració. Límits de la potestat reglamentària i defensa contra els reglaments il·legals. Instruccions i circulars.
  
16. El pressupost local: concepte i natura. Principis pressupostaris. Estructura del pressupost. Formació i aprovació. Habilitacions i suplements de crèdit. Liquidació.
  
17. La despesa pública local: concepte i classes. Fases de la despesa. Control i fiscalització de la gestió econòmica i financera de les entitats locals. Comptabilitat i comptes.
  
18. Els ingressos públics. Concepte i classes. Contribucions especials.
  
Annex II
  
19. Societat anònima. Fundació. Accions. Òrgans.
  
20. Societat limitada. Concepte. Fundació. Òrgans.
  
21. Cooperativa: orígens i desenvolupament del cooperativisme. Cooperativisme a Espanya.
  
22. Cooperatives: concepte, caràcters, tipologia, socis i associats i òrgans socials.
  
23. Principis cooperatius: voluntarista, gestió democràtica, participació econòmica dels socis, autonomia i independència, educació formació i informació, cooperació entre cooperatives, interés per la comunitat.
  
24. Règim econòmic de les cooperatives. Fiscalitat de les cooperatives.
  
25. Règim laboral dels socis de les cooperatives de treball associat.
  
26. Relacions laborals en les cooperatives. Cooperativa com a empresari. Legislació aplicable. Cooperatives de treball associat i cooperatives que no associen treball. Legislació a la Comunitat Valenciana.
  
27. Societats laborals.
  
28. Les fundacions. Concepte i caràcters. Règim jurídic i econòmic. Associacions. Concepte i caràcters. Règim fiscal de fundacions i associacions d'interés general.
  
29. De les agències per al foment d'iniciatives comercials. Activitats d'animació i promoció comercial en els municipis.
  
30. L'Agència Valenciana de Turisme. Patronat de turisme. Funcions i competències.
  
31. Els centres de desenvolupament econòmic, els vivers d'empreses.
  
32. Creació d'empreses. Tràmits legals.
  
33. L'autoocupació. Treball per compte propi. Obligacions fiscals i laborals. Ajudes públiques.
  
34. Contractació de treballadors. Tipus de contracte de treball. Ajudes i subvencions.
  
35. La desocupació. Situacions legals de desocupació. Solucions.
  
36. La franquícia. Característiques i tipus. Contracte de franquícia.
  
37. Contractes de col·laboració i finançament: arrendament financer (leasing) i factoring.
  
38. El recurs de la informació. Atributs de la informació. Dades com a font d'informació. Societat i informació.
  
39. El concepte de Sistema d'Informació per a la Gestió (SIG). Components i problemes del SIG.
  
40. Pobresa, marginació, exclusió local. Tipus i classes de marginació.
  
41. Causes de la marginació. Anàlisis dels col·lectius marginats.
  
42. Enfocaments sobre la marginació i la pobresa. Relacions entre exclusió social, marginació i ocupació.
  
43. El llibre blanc comunitari. Conques d'ocupació. Obstacles per al desenvolupament.
  
44. Els itineraris d'inserció sociolaboral.
  
45. La Unió Europea front a la pobresa. Antecedents i actuals iniciatives europees contra la desocupació.
  
46. El concepte integral del desenvolupament. Definició i àmbit del desenvolupament local.
  
47. Entitats locals com a agents. Relacions entre les diferents entitats locals. El marc institucional del desenvolupament local a Espanya. Funcions de l'administració local en el procés de desenvolupament.
  
48. Concepte i contingut de l'economia social: Origen i concepte. Model conceptual basat en els valors socials. Característiques.
  
49. Concepte integral d'empresa: Sistema econòmic, diferents concepcions d'empresa, l'empresa com a sistema. Concepte d'empresari: Orígens i teories clàssiques, concepte i característiques de l'empresari social.
  
50. Fases de constitució d'una empresa: El sorgiment de la idea i la definició del projecte empresarial.
  
51. Fases de constitució d'una empresa: El disseny dels objectius, l'anàlisi de l'entorn, l'anàlisi economicofinancera.
  
52. El procés de diversificació empresarial: L'expansió de l'empresa, la diversificació, formes de diversificació. La decisió estratègica de l'externalització-internalització: procés, formes, capacitat i localització.
  
53. El factor humà en l'empresa: Evolució, factor estratègic, la motivació com a mobilització del factor humà. El disseny de llocs de treball. Selecció, formació i desenvolupament de recursos humans. Valoració i remuneració.
  
54. El màrqueting en la societat actual. Evolució del concepte de màrqueting. Màrqueting estratègic i operacional. La investigació de mercat: concepte, objectius, tècniques. Màrqueting directe i màrqueting intern.
  
55. Previsió de compres: Càlcul del punt de comanda. Principis de la compra. Fixació de preus. La promoció de vendes: Fases de la venda, funcions del dependent, venda suggerida, càlcul de l'eficàcia de les promocions. El merchandising: Concepte.
  
56. La Unió Europea. El Tractat de la Unió Europea. La unió econòmica i monetària. Funcions. Fases.
  
57. La convergència econòmica. La moneda única. L'euro. Calendari d'implantació. Incidència en les empreses i en les operacions financeres. Repercussions fiscals.
  
58. Concepte de qualitat. Dimensions de la qualitat. Cost de la qualitat. Control de qualitat en l'empresa: La qualitat total. Cercles de qualitat: Organització, tormenta d'idees, diagrama causa-efecte.
  
59. La gestió de la qualitat total en l'administració pública: fonaments legals, situació actual de la gestió de la qualitat total en l'administració espanyola, pla de millora de la qualitat dels serveis administratius de la Generalitat Valenciana. Satisfacció dels ciutadans-usuaris. Normes de gestió de la qualitat i les certificacions. Tipus de normes.
  
60. La figura de l'agent de desenvolupament local: característiques, instruments tècnics a utilitzar, funcions.
  
61. Actuacions de l'agent de desenvolupament local: identificació de les accions. Programació. Seguiment. Avaluació.
  
62. Actuacions de l'agent de desenvolupament local: constitució del grup promotor. El treball amb grups.
  
63. Actuacions de l'agent de desenvolupament local: pressa de contactes. Organització de trobades. Tècniques.
  
64. Consolidació d'empreses mitjançant el creixement en xarxa. Dimensió i creixement de les organitzacions. Factors explicatius del creixement. Modalitats de creixement. Cooperació empresarial: tipus, estratègies.
  
65. Fases del procés de pressa de decisions. Tipus de decisions. Estils de direcció; tendències actuals. L'organigrama.
  
66. Disseny de l'organització empresarial. Disseny de llocs de treball. Formes d'empresa.
  
67. La comunicació en l'empresa: Models i canals; comunicació i gestió democràtica. L'agent de desenvolupament Local com a estimulador de la participació i el treball en equip.
  
68. La representació dels treballadors en l'empresa: legislació, delegats de personal, comités d'empresa, elecció i mandat, garanties.
  
69. Components de l'habilitat social. Entrenament de les habilitats socials.
  
70. Habilitats per a aconseguir una comunicació eficaç. Habilitats assertives. Habilitats de negociació per a resoldre conflictes interpersonals.
  
71. Dinàmica de grups. Rols: classes.
  
72. Grups promotors: identificació. Normes d'atenció. Direcció de reunions per part de l'agent de desenvolupament local.
  
73. La informació en la recerca d'ocupació: entitats intermediàries del mercat de treball. Informació sobre ofertes de treball. Instruments i tècniques per a la recerca d'ocupació. Entitats de la Comunitat Valenciana.
  
74. Anàlisi de l'entrevista de selecció: importància de les habilitats socials, components de les habilitats socials, programes d'entrenament de les habilitats en l'entrevista.
  
75. Tècniques de treball en grup: classes i desenvolupament.
  
76. Bases per a la promoció del servei de desenvolupament local. Planificació de la promoció: objectius, elaboració del pla de promoció, avaluació i control del pla de promoció del servei. Tècniques de promoció de serveis professionals.
  
77. Elaboració d'un projecte de desenvolupament local. Realització i desenvolupament del projecte. Avaluació i control del projecte. Les memòries d'un projecte de desenvolupament local.
  
78. Els recursos de l'agent de desenvolupament local: necessitats d'informació (fonts d'informació i de finançament), suport institucional al servei de foment (nivell europeu, regional i local), ajudes i subvencions.
  
79. La formació: concepte, importància de la formació per a l'ocupació, formació i desenvolupament local. Plantejament general de les necessitats formatives. Disseny de plans de formació.
  
80. Necessitats de formació en l'àmbit local. Establiment de línies d'actuació.
  
81. Anàlisis de les necessitats formatives de: treballadors desocupats, persones desocupades amb especials dificultats per a trobar ocupació, treballadors ocupats, grups promotors.
  
82. El finançament de la formació. Identificació d'oportunitats.
  
83. Escola taller i cases d'oficis. Ajudes valencianes a la formació.
  
Annex III
  
84. La participació ciutadana a Torrevieja i la seua reglamentació.
  
85. El sector turístic a Torrevieja. Estructura. Situació actual i perspectives.
  
86. El sector immobiliari a Torrevieja. Estructura. Situació actual i perspectives.
  
87. El medi ambient a Torrevieja. Les llacunes com a paratge natural i font de desenvolupament. Principals actuacions locals i projectes.
  
88. Població de Torrevieja: Estructura demogràfica actual. Evolució.
  
89. Estructura econòmica de Torrevieja.
  
90. Mesures de l'Ajuntament de Torrevieja de desenvolupament econòmic i social.
  
Cosa que es publica perquè se'n prenga coneixement.